**Kalisteenika** (inglise keeles *calisthenics*) on jõutreeningu vorm, kus lihasegruppide treenimiseks kasutatakse põhiliselt oma keharaskust. Harjutusi sooritatakse enamasti välispordiväljakutel (aga ka jõusaalis) lõuatõmbekangil, rööbaspuudel ja varbseinal.

Sõna „calisthenics" pärineb vanakreeka sõnadest *kállos* (tähendades ilu ning rõhutades esteetilist naudingut, mis tuleneb inimkeha täiuslikkusest) ja *sthenos*, mis tähendab jõudu (suurt vaimset tugevust, julgust, jõudu ja sihikindlust). See on oskus kasutada keharaskust, et arendada oma füüsist.

Kalisteenikaharjutused
----------------------

Kalisteenika elemendid
#### Eelised teiste treeninguvormide ees

Kõigil treeninguvormidel, olgu selleks jõutreeningud jõusaalis või vastupidavuse treenimine jooksurajal, on omad tugevad ja nõrgad küljed. Kalisteenika ilu seisneb eelkõige selle lihtsuses ja kättesaadavuses. Kuna treenimine toimub eelkõige oma keharaskusega (ja soovi korral vähese varustusega), on kalisteenika treeningukavad väga mitmekesised. Treenida on võimalik varustuseta kodus (treenija ei pea endale ostma kallist spordivarustust ega trenažööre) ja ka värske õhu käes: tavalisel spordiväljakul või välitreeninguteks mõeldud jõulinnakus.

Samuti on eeliseks võimalus tegeleda antud treeninguvormiga olenemata vanusest või hetkelisest füüsilisest vormist. Iga harjutust saab kehaasendit muutes teha nii kergemaks kui ka raskemaks. See asjaolu muudabki kalisteenika treeningukavad paindlikuks ja igaühele sobivaks.

Lisaks heale füüsisele omandab treenija uusi elemente, mis arendavad jõudu ja on ka visuaalselt muljetavaldavad.

Kalisteenika harjutused
#### Põhilised harjutused

Kalisteenika harjutusi sooritatakse rütmiliselt, minimaalse varustusega (enamasti keharaskusega). Peaaegu kõik harjutused treenivad korraga mitut lihasegruppi ning töösse on kaasatud ka kõige raskemini treenitavad lihased. Koos lihastega areneb liigeste jõud. Lisaks psühhomotoorsete oskuste (nt tasakaalu, nobeduse ja koordinatsiooni) parandamisele aitab kalisteenikaga tegelemine kaasa ka lihasmassi kasvatamisele ja vastupidavuse arendamisele. Selleks kasutatakse liigutusi, mis sisaldavad oma keharaskuse tõmbeid ja surumist ning sellega hüppamist või kiikumist. 

Põhilised harjutused kalisteenikas on lõuatõmbed ja nende variatsioonid, kätekõverdused (nii pinnal, kui rööbaspuudel), jala-ja põlvetõsted (rippudes, rööbaspuudel, lamades, seistes), L-hoid, plank, istessetõusud, kükid ja väljaasted. Tuntumad elemendid on kätelseis ja kätekõverdused kätelseisus, taga-ja eesrõhtripe, planche, inimlipp rootsi seinal ja risttoeng.

*Street workout* ja selle liigid
--------------------------------

#### *Street workout*

Street workout ehk eesti keeles pargitreeningud on füüsiline tegevus, mida tehakse väliparkides või avalikes rajatistes. Pargitreeningu liikumine on eriti populaarne Venemaal, Iisraelis, Myanmaris, Marokos, Ida-Euroopas ja Ameerika Ühendriikides, eriti New Yorgis, Los Angeleses, Chicagos, Philadelphias, Miamis, Baltimore'is, Washingtonis ja teistes idaranniku linnaosades. See on kombinatsioon kergejõustikust, kalisteenikast ja lihtspordist. "Pargitreening" on tänapäevane nimetus väliparkides tegelemisele kalisteenikaga.

Pargitreeningud jagunevad kaheks põhiharuks: jõutreeninguks ja dünaamilisteks harjutusteks. Jõutreening hõlmab isomeetrilisi hoidmisi, nagu plank, taga-ja rõhtripe. See harjutusvorm hõlmab ka ühe käega tõmbeid, lihastõmbeid, ühe käega surumist ja palju muud. Dünaamilised harjutused on näiteks horisontaalsed ja vertikaalsed pöörded, mille sooritamiseks on vaja hoogu ja plahvatuslikku jõudu. Neid harjutusi põimitakse teiste elementidega, luues neist soovi korral ka seeriaid.

#### *Crossfit*

Kuigi *crossfit* sisaldab teatud kalisteenika elemente (näiteks lõuatõmbeid), on tegu siiski erineva jõutreeningu vormiga. *Crossfit* sisaldab ka aeroobset treeningut ja olümpiaraskuste tõstmist. *Crossfit* keskendub eelkõige üldkehaliste harjutuste kõrgel intensiivsusel sooritamisele, kasutades selleks pidevalt muutuvat ja vaheldusrikast treeningut.

Välispordiväljakud Eestis
-------------------------

Jõulinnak Nõos
Eestis on kümneid välispordiväljakuid, mis sobivad kalisteenikaga tegelemiseks. Leida sobiva väljaku saate siit ning siit (pannes otsingusse „välijõusaal" või „jõulinnak").

Viited
------

1. ↑  "Калистеника".
2. 1 2  "Calisthenics".
3. 1 2  "Калистеника до и после. Как накачаться без спортзала".
4. ↑  "Kalisteenika rühmatrenn".
5. ↑  "Athlete's Corner: Advanced Calisthenics are pushing athletes to the extreme".
6. ↑  "The Street Workout & Calisthenics movement is a hybrid bodyweight sport".
7. ↑  "Street workout".
8. ↑  "CrossFit Tartu".

Välislingid
-----------

* WebMD - Better information. Better health
* Men´sHealth
* The White Coat Trainer - Fitness For Busy People
* SWEAT
* Stuudioüksus – Kalisteenika näiteid Eestis
* BarMonkeys – Kalisteenika näiteid Eestis

#### Kalisteenikateemalised YouTube'i kanalid

* THENX
* Calsithenicsmovement
* Osvaldo Lugones
* Frank Medrano
* Dominik Sky
* Austin Dunham
* Calisthenics & Weight Training
* Tom Merrick